Mogadiss

Mogadiss (Muqdisho an somàlich, مقديشو an àrab, Mogadiscio an italian) a l’é la capital dla Somalia.

A l’é ëdcò la prima sità dla Somalia për popolassion; con la guèra sivil a l'é nen possibil conté j'abitant, ma as pensa c'a sio fra un milion e mes e tre milion.

 Geografìa 
Mogadiss a l'é 'l capleugh dla region dël Benadir, al sud dla Somalia, e a l'é 'n pòrt ans l'Océan Indian.

 Stòria 
Mogadiss a l'é staita motobin important fin al 1200 d.G.C., përché a l'era ël pòrt pì gross dl'Àfrica oriental e a comersava con l'Arabia, l'India e la Cin-a.
Dël 1871 a l'é staita ocupà dal sultan ëd Zanzibar, ch'a l'ha peui cedù-la a l'Italia.
Dal 1905 al 1941 a l'é staita la capital dla Somalia italian-a; dal 1941 al 1950 a l'é staita ocupà da j'anglèis e fin al 1960 a l'é staita ancora la capital ëd l'A.F.I.S. (Aministrassion Fidusiaria Italian-a dla Somalia), për diventé peui la capital dla Somalia indipendent.
Dal 1991 a l'é devastà da la guèra civil somala.

Categorìa:Somalia
Categorìa:Sità african-e